SET เช้านี้เสี่ยงลงต่อ วิตก “โควิด-19” ในปท.ระบาดหนักรอบใหม่
SET เช้านี้เสี่ยงลงต่อ วิตก "โควิด-19" ในปท.ระบาดหนักรอบใหม่
SET เช้านี้เสี่ยงลงต่อ วิตก "โควิด-19" ในปท.ระบาดหนักรอบใหม่
7 เม.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์เวย์ในกรอบจำกัด ใหน้ำหนักในทางซึมลงเล็กน้อย จากสถานการณ์การแพร่ระบาดไวรัสโควิด-19 ในประเทศ ที่จำนวนผู้ติดเชื้อเร่งตัวขึ้น และเข้าสู่ใจกลางเมือง รวมถึงเกี่ยวข้องกับหลายอาชีพ รวมถึงรัฐมนตรีบางคนก็กักตัวแล้ว
ทั้งนี้ คงต้องเฝ้าระวังช่วงหลังเทศกาลสงกรานต์ เพราะการเดินทางจะทำให้มีโอกาสแพร่กระจายตัวการแพร่ระบาดโควิด-19 และหลังสงกรานต์ภาครัฐฯจะมีมาตรการเพิ่มเติมอีกหรือไม่
ด้านตลาดหุ้นในภูมิภาคเอเชียส่วนใหญ่เคลื่อนไหวในแดนบวก หลังกองทุน IMF ปรับเพิ่มคาดการณ์เศรษฐกิจโลกเป็นเติบโต 6% จากเดิมคาดโต 5.5% ส่วนบ้านเราเป็นปัจจัยเฉพาะตัว นอกจากนี้ คาดว่า Fund Flow คงขายลดความเสี่ยงก่อน ทั้งนี้ให้ติดตามการทยอยประกาศผลประกอบการของบริษัทจดทะเบียนทั้งในไทย-สหรัฐฯ รวมถึงสถานการณ์การแพร่ระบาดไวรัสโควิด-19 ในประเทศอย่างใกล้ชิด
พร้อมให้แนวรับ 1,570-1,575 จุด ส่วนแนวต้าน 1,590 จุด
 
 